Diari Oficial de la Generalitat Valenciana


Sumari del DOGV 4267, del 10-06-2002 (2002/5981)

RESOLUCIÓ de 29 d'abril de 2002, de la Direcció General per als Recursos Humans, per la qual es modifica la Resolució de 30 de novembre de 1998, del director general de Recursos Humans, per la qual es convoca un concurs per a la provisió de la direcció del Servici de Neurologia de l'Hospital Clínic Universitari de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4267

Data del DOGV
:   10-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5981


Data del document
:   29-04-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * metge
    * concurs administratiu
    * establiment hospitalari

RESOLUCIÓ de 29 d'abril de 2002, de la Direcció General per als Recursos Humans, per la qual es modifica la Resolució de 30 de novembre de 1998, del director general de Recursos Humans, per la qual es convoca un concurs per a la provisió de la direcció del Servici de Neurologia de l'Hospital Clínic Universitari de València. [2002/X5981]
  
Per Resolució de 30 de novembre de 1998, del director general per als Recursos Humans (DOGV núm. 3.413, de 15 de gener de 1999), es va convocar concurs per a la provisió de la direcció del Servici de Neurologia de l'Hospital Clínic Universitari de València, la validesa de la qual es va anul·lar en primera instància.
  
El Jutjat Contenciós Administratiu núm. 5 de València va dictar sentència en primera instància, en la qual s'anul·lava la validesa de la citada convocatòria.
  
Havent recaigut en segona instància la sentència núm. 667/2000, de la Secció Segona de la Sala Contenciosa Administrativa del Tribunal Superior de Justícia, el fonament de dret tercer de la qual diu que: ?...la convocatòria és vàlida, no obstant això, l'administració, per imperatiu de la disposició transitòria primera del Reial Decret Llei 1/99, es veurà compel·lida a ajustar el seu desenvolupament a les previsions d'esta última norma, i qualsevol desajust entre una i una altra podrà, al seu torn, ser revisat davant els òrgans jurisdiccionals?.
  
Vist això, en execució de la citada sentència, i fent ús de les competències que tinc delegades per l'article 3.n) de l'Orde de 18 de febrer de 2000, de la Conselleria de Sanitat , per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la Conselleria, es modifica l'annex I de la convocatòria, adaptant-lo al Reial Decret Llei 1/99, en els termes següents:
  
El punt 2.1.c), es modifica, i queda redactat de la manera següent:
  
?c) Tindre plaça en propietat, de facultatiu amb nomenament de personal estatutari, en les institucions sanitàries de la Seguretat Social?.
  
El punt 2.2, després d'afegir un paràgraf, quedarà de la manera que seguix:
  
?2.2 Acreditació de requisits.
  
Els requisits hauran de tindre's l'últim dia de termini legal de presentació de sol·licituds, i es considera a aquest efecte, la data de finalització del termini de presentació de sol·licituds de l'anterior convocatòria, i mantindre's fins a la data de la presa de possessió?.
  
Els punts 2.1.g) i 4.f) del citat annex I, queden suprimits.
  
La present resolució, obri nou termini, de 30 dies hàbils, comptats a partir del dia següent de la publicació en el Diari Oficial de la Generalitat Valenciana, per a la presentació de sol·licituds, sempre que els aspirants reunisquen els requisits segons que expressa la nova redacció del punt 2.2 de la convocatòria.
  
Contra esta resolució, que exhaurix la via administrativa, es podrà interposar recurs contenciós administratiu, segons els articles 109 i 110 de la Llei 30/92, de Règim Jurídic de les Administracions Públiques i del Procediment Administratiu Comú així i els articles 8 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, davant el jutjat contenciós administratiu en el termini màxim de dos mesos, comptadors des de l'endemà del dia de notificació de la present resolució. Tot això sense perjuí que s'utilitze qualsevol altre recurs que per al seu dret estime convenient.